**I pirati a Palermu**

I pirati a Palermu  
Arrivaru li navi  
tanti navi a Palermu  
li pirati sbarcaru  
cu li facci di nfernu.  
N'arrubbaru lu suli, lu suli,  
arristammu allu scuru, chi scuru,  
Sicilia (chianci)  
  
Tuttu l'oru all'aranci  
li pirati arrubbaru  
li campagni spugghiati  
cu la neggia lassaru.  
N'arrubbaru lu suli, lu suli,  
arristammu allu scuru, chi scuru,  
Sicilia (chianci)  
  
Li culura a lu mari  
arrubbaru chi dannu!  
Su mpazzuti li pisci  
chi lamentu chi fannu.  
N'arrubbaru lu suli, lu suli,  
arristammu allu scuru, chi scuru,  
Sicilia (chianci)  
  
A li fimmini nostri  
ci scipparu di l'occhi  
la lustrura e lu focu  
c'addumava li specchi.  
N'arrubbaru lu suli, lu suli,  
arristammu allu scuru, chi scuru,  
Sicilia (chianci)